Diari Oficial de la Generalitat Valenciana


Sumari del DOGV 3747, del 11-05-2000 (2000/3039)

RESOLUCIÓ d'11 d'abril de 2000, de la Subsecretaria del Secretariat del Govern i Relacions amb les Corts de la Presidència de la Generalitat, per la qual es disposa la publicació de l'Acord entre la Conselleria de Cultura, Educació i Ciència i la Conselleria de Sanitat pel qual la primera efectua una comanda de gestió a favor de la segona per a la prestació de l'atenció medicosanitària especialitzada als participants en els Jocs Esportius de la Comunitat Valenciana.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3747

Data del DOGV
:   11-05-2000

Secció del DOGV
:   III. CONVENIS I ACTES - A) CONVENIS INTERADMINISTRATIUS

Número del document
:   2000/3039


Data del document
:   11-04-2000

Organisme emissor
:   Presidència de la Generalitat

Tipus de document
:   Resolució

RESOLUCIÓ d'11 d'abril de 2000, de la Subsecretaria del Secretariat del Govern i Relacions amb les Corts de la Presidència de la Generalitat, per la qual es disposa la publicació de l'Acord entre la Conselleria de Cultura, Educació i Ciència i la Conselleria de Sanitat pel qual la primera efectua una comanda de gestió a favor de la segona per a la prestació de l'atenció medicosanitària especialitzada als participants en els Jocs Esportius de la Comunitat Valenciana. [2000/X3039]
  
Subscrit, després de la tramitació prèvia reglamentària, entre la Conselleria de Cultura, Educació i Ciència i la Conselleria de Sanitat, el 10 de febrer de 2000, un Acord pel qual la primera efectua una comanda de gestió a favor de la segona per a la prestació de l'atenció medicosanitària especialitzada als participants en els Jocs Esportius de la Comunitat Valenciana, i en compliment del que estableix l'article 15.3 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, cal publicar en el Diari Oficial de la Generalitat Valenciana l'esmentat Acord, que ha quedat inscrit en el Registre de Convenis amb el número 0247/2000, i que figura com a annex d'aquesta resolució.
  
València, 11 d'abril de 2000.- La subsecretària del Secretariat del Govern i Relacions amb les Corts: Amparo Koninckx Frasquet.
  
Acord que subscriuen la Conselleria de Cultura, Educació i Ciència i la Conselleria de Sanitat, pel qual la primera efectua una comanda de gestió a favor de la segona per a la prestació de l'atenció medicosanitària especialitzada als participants en els Jocs Esportius de la Comunitat Valenciana.
  
València, 10 de febrer de 2000
  
Reunits
  
D'una part, el conseller senyor Manuel Tarancón Fandos, en nom i representació de la Conselleria de Cultura Educació i Ciència, en l'exercici de les facultats que li atribuïx l'article 2 del Reglament Orgànic i Funcional de la Conselleria de Cultura Educació i Ciència, aprovat per Decret del Consell 86/1999 de 30 de juliol.
  
D'altra part, el conseller senyor José Emilio Cervera Cardona, en nom i representació de la Conselleria de Sanitat, en l'exercici de les facultats que li atribuïxen els articles 2 i 5 del Reglament Orgànic i Funcional de la Conselleria de Sanitat, aprovat per Decret del Consell 87/1999, de 30 de juliol (DOGV de 2 d'agost de 1999).
  
Les dos parts, que es reconeixen recíprocament la capacitat d'obrar i obligar-se, en virtut de la representació que exercixen,
  
Manifesten
  
1. Que la Conselleria de Cultura Educació i Ciència té entre les seues competències garantir la pràctica esportiva d'acord amb el Reglament Orgànic i Funcional de la Conselleria de Cultura Educació i Ciència, i fent ús d'eixa competència convoca anualment els Jocs Esportius de la Comunitat Valenciana.
  
2. Que la Llei 10/1990, de 15 d'octubre, de l'Esport, establix en l'article 59.1 que: ?l'assistència sanitària derivada de la pràctica esportiva general del ciutadà constituïx una prestació ordinària del règim d'assegurament sanitari del sector públic que li corresponga, i així mateix de les assegurances generals d'assistència sanitària prestats per entitats privades?.
  
3. Que la Conselleria de Sanitat té entre les seues competències l'atenció medicosanitària especialitzada d'acord amb el Reglament Orgànic Funcional de la Conselleria de Sanitat, aprovat per Decret 87/1999, de 30 de juliol.
  
4. Que en les bases de la convocatòria anual de la Conselleria de Cultura Educació i Ciència dels Jocs Esportius de la Comunitat Valenciana per a xiquets i joves en edat escolar, s'establix que: ?la Conselleria de Cultura Educació i Ciència efectuarà una comanda de gestió a favor de la Conselleria de Sanitat, per la qual esta prestarà atenció medicosanitària especialitzada a través dels seus centres hospitalaris, amb tots els dispositius existents en la xarxa sanitària pública, als participants degudament inscrits en els Jocs Esportius de la Comunitat Valenciana?.
  
5. Que tant la Conselleria de Cultura, Educació i Ciència com la Conselleria de Sanitat consideren que la cooperació institucional és essencial per a la consecució dels objectius comuns d'ambdós institucions.
  
Amb este ampli sentit de col·laboració, i emparant-se en la figura de la comanda de gestió prevista en l'art. 15 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, s'establix el present Acord de conformitat amb les següents:
  
Clàusules
  
Primera. Objecte de l'Acord
  
L'objectiu del present acord és la formalització de la comanda a la Conselleria de Sanitat de la prestació de l'assistència sanitària especialitzada als participants en els Jocs Esportius de la Comunitat Valenciana.
  
Segona. Obligacions de les parts
  
2.1. La Conselleria de Sanitat a través dels seus centres hospitalaris prestarà atenció medicosanitària especialitzada amb tots els dispositius existents en la xarxa sanitària pública.
  
2.2. La Conselleria de Cultura Educació i Ciència vetlarà per l'estricte compliment d'allò que s'estipula en este acord, en especial el que es referix al control de l'expedició de llicències i al seguiment dels accidents esportius que pogueren produir-se.
  
Tercera. Beneficiaris
  
Seran beneficiaris de les prestacions d'este acord els esportistes, entrenadors, delegats i organitzadors, que formalitzen la seua inscripció en els Jocs Esportius de la Comunitat Valenciana convocats per la Conselleria de Cultura Educació i Ciència i disposen de la llicència esportiva dels dits jocs.
  
Per a la percepció de l'atenció medicosanitària especialitzada, l'accident esportiu s'haurà produït dins dels Jocs Esportius de la Comunitat Valenciana. I bastarà per a això que els beneficiaris presenten la llicència esportiva degudament diligenciada.
  
Quarta. Finançament
  
La Conselleria de Cultura Educació i Ciència aportarà fins a un màxim de 53.767.109 de pessetes, equivalents a 60.101,21 euros, per a sufragar les despeses derivades de l'objecte d'este acord, quantitat que es farà efectiva a càrrec de l'aplicació pressupostària 35.87.674.27.2 dels Pressupostos de la Generalitat Valenciana per a l'any 2000.
  
El pagament d'eixa quantitat màxima s'efectuarà a favor de la Conselleria de Sanitat per mitjà de la presentació de la factura corresponent i pel procediment establit en l'Orde de 30 de juny de 1994, de la Conselleria d'Economia i Hisenda, pel qual es desenrotlla el Decret 105/1992, de 6 de juliol, sobre recaptació dels tributs propis i cedits, taxes, preus públics, i sancions de la Comunitat Valenciana, i estarà en tot cas condicionat a l'existència de crèdit adequat i suficient en els Pressupostos de la Generalitat Valenciana per a l'any 2000.
  
Quinta. Termini de vigència
  
El termini de vigència d'este acord serà des de l'1 de gener fins al 30 de juny de l'any 2000, i es podrà prorrogar per períodes successius i iguals per mutu acord de les parts sempre que subsistisquen els motius que han donat origen al present acord, tot això sense perjuí de les revisions que es puguen realitzar per a adequar-lo a les noves necessitats que es produïsquen i condicionat a l'existència de crèdit adequat i suficient en els Pressupostos de la Generalitat Valenciana corresponents.
  
Sexta. Clàusula de rescissió
  
Es podrà rescindir el present acord a proposta de qualsevol de les parts si durant la seua vigència no s'executen les prestacions establides.
  
Sèptima. Comissió Mixta
  
Per a l'adequada planificació, execució i avaluació de les activitats que es porten a terme a l'empara de l'acord, es constituïx una comissió mixta, composta per dos representants de la Conselleria de Cultura Educació i Ciència i dos de la Conselleria de Sanitat.
  
Octava
  
La comanda de gestió efectuada per la Conselleria de Cultura, Educació i Ciència a favor de la Conselleria de Sanitat no suposa cessió de titularitat de les competències, i és responsabilitat de la Conselleria de Cultura, Educació i Ciència dictar tots els actes o resolucions de caràcter jurídic que donen suport o en què s'integre l'activitat objecte de la present comanda.
  
Com a prova de conformitat, firmen en dos exemplars i a un sol efecte, el present acord al lloc i la data dalt indicats.
  
El conseller de Sanitat,
  
JOSÉ EMILIO CERVERA CARDONA
  
El conseller de Cultura, Educació i Ciència,
  
MANUEL TARANCÓN FANDOS